      MUNICIPIUL CRAIOVA

CONSILIUL LOCAL AL MUNICIPIULUI CRAIOVA
         HOTĂRÂREA NR.374
privind modificarea contractului cadru de vânzare-cumpărare pentru locuinţe construite prin Agenţia Naţională pentru Locuinţe
         Consiliul Local al Municipiului Craiova întrunit în şedinţa ordinară din data de 28.09.2017;

Având în vedere raportul nr.129390/2017 întocmit de Direcţia Fond Locativ şi Control Asociaţii de Proprietari prin care se propune modificarea contractului cadru de vânzare-cumpărare pentru locuinţe construite prin Agenţia  Naţională pentru Locuinţe;     
 În conformitate cu prevederile Legii nr.152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare, Hotărârii Guvernului nr.962/2001 pentru punerea în aplicare a prevederilor Legii nr.152/1998, cu modificările şi completările ulterioare, Legii nr.213/1998 privind proprietatea publică şi regimul juridic al acesteia, cu modificările şi completările ulterioare, Codului Civil şi Legii cadastrului şi publicităţii imobiliare nr.7/1996; 
           În temeiul art.36 alin.2 lit.d coroborat cu alin.6 lit.a, pct.17, art.45 alin.1 şi art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
                                                HOTĂRĂŞTE:

Art.1. Se aprobă modificarea Anexe1or 1 şi 2 la Hotărârea Consiliului Local al Municipiului Craiova nr.154/27.04.2017 referitoare la aprobarea contractului cadru de vânzare-cumpărare pentru locuinţe construite prin Agenţia Naţională pentru Locuinţe, după cum urmează:

a) modificarea art.4, care va avea următorul conţinut:
         ”Odată cu dreptul de proprietate asupra locuinţei ANL, se transmit următoarele: dreptul de proprietate asupra cotei indivize de .........%, respectiv suprafaţa indiviză de .......... mp din părţile de folosinţă comună ale blocului, precum şi asupra instalaţiilor şi dotărilor care, prin natura şi destinaţia lor, nu se pot folosi decât în comun;

b) introducerea unui nou articol, art.41, care va avea urmatorul continut: 
„Cota indiviza de teren de ........% , respectiv suprafata indiviza de ..... mp din terenul aferent blocului de locuinte colective situat in..........., inscris in cartea funciara nr..........., nu face obiectul prezentului contract, acesta fiind atribuit in folosinta gratuita pe durata existentei constructiei, prin Hotărârea Consiliului Local nr.........”.  
Art.2. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Fond Locativ şi Control Asociaţii de Proprietari vor aduce la îndeplinire prevederile  prezentei hotărâri.

